ಬೆಳಕಿನ ಹಬ್ಬ ದೀಪಾವಳಿಗೆ ʻಅವಂತ್ರ ಬೈ ಟ್ರೆಂಡ್ಸ್‌ʼ ವಿಶಿಷ್ಟ ಸಂಗ್ರಹ – 399 ರೂ.ರಿಂದ 39,999 ರೂ. ತನಕ ಸಿಗುತ್ತೆ ಸೀರೆಗಳು

ಬೆಂಗಳೂರು: ಹಬ್ಬಗಳೆಂದರೆ ಮಹಿಳೆಯರಿಗೆ ಸಂಭ್ರಮವೋ ಸಂಭ್ರಮ. ಈಗ ದೀಪಾವಳಿ (Deepawali) ಹಬ್ಬ ಬರುತ್ತಿದೆ. ಹಬ್ಬದ ದಿನ ಮನೆಯನ್ನಷ್ಟೇ ಅಲ್ಲ ತಾವೂ ಸಿಂಗಾರ ಮಾಡಿಕೊಂಡು ಮಿಂಚುವುದೆಂದರೆ ಖುಷಿ. ಈಗಿನ ಮಹಿಳೆಯರು ಹೊಸ ಟ್ರೆಂಡ್‌ನ ಸಾಂಪ್ರದಾಯಿಕ ದಿರಿಸುಗಳನ್ನು ಧರಿಸಲು ಬಯಸುತ್ತಾರೆ. ಅಂತಹವರಿಗಾಗಿ ‘ಅವಂತ್ರ ಬೈ ಟ್ರೆಂಡ್ಸ್’ (AVANTRA by TRENDS) ಸ್ಟೋರ್‌ ಬಗೆ ಬಗೆಯ ಆಕರ್ಷಕ ಸೀರೆಗಳ (Sarees) ಸಂಗ್ರಹವನ್ನು ಹೊಂದಿದೆ.

ಮಹಿಳೆಯರಿಗೆ ವಿಶಿಷ್ಟ ಅನುಭವ ನೀಡುವಂಥ ಸಾಂಪ್ರದಾಯಿಕ ದಿರಿಸುಗಳ ಡೆಸ್ಟಿನೇಶನ್ ಸ್ಟೋರ್ ಆದ ‘ಅವಂತ್ರ ಬೈ ಟ್ರೆಂಡ್ಸ್’ ಇದೀಗ ಬೆಳಕಿನ ಹಬ್ಬ ದೀಪಾವಳಿಯ ಸಂಗ್ರಹವನ್ನು ಆರಂಭ ಮಾಡಿದೆ. ಈ ಹಬ್ಬದ ಸಂಗ್ರಹದಲ್ಲಿ ಕಾಂಜೀವರಂ, ಪಟೋಲ ರೇಷ್ಮೆಗಳು, ಸಂಬಲ್‌ಪುರಿ, ಕಲಂಕರಿ, ಮೈಸೂರು ರೇಷ್ಮೆ, ಜಮದಾನಿ, ಗದ್ವಾಲ್ ಬನಾರಸಿ ಹೀಗೆ ದೇಶದ ವಿವಿಧ ಭಾಗಗಳಿಂದ ಒಳಗೊಂಡಿರುವ ಕರಕುಶಲ ವಸ್ತುಗಳು ಇವೆ. ಇದನ್ನೂ ಓದಿ: ಹುಡುಗಿಯರ ಮೈಕಾಂತಿ ಹೆಚ್ಚಿಸುವ ಸೀರೆಗೊಂದು ಸಿಂಗಾರ ಬೇಡವೇ?

ಟ್ರೆಂಡ್ಸ್‌ ಪ್ರಕಾರ, ಈ ಹಬ್ಬದ ಋತುವಿನಲ್ಲಿ ಅವಂತ್ರದಿಂದ ಈ ಸುಂದರವಾದ ಸೀರೆಗಳೊಂದಿಗೆ ವಾರ್‌ಡ್ರೋಬ್ ಸಂಗ್ರಹವನ್ನು ವೈಶಿಷ್ಟ್ಯ ಹಾಗೂ ವಿನೂತನಗೊಳಿಸಬಹುದು. ಹಬ್ಬದ ಉಡುಗೆ ಖರೀದಿಸಲು ನೀವು ಬಯಸಿದ್ದರೆ ಅವಂತ್ರ ಬೈ ಟ್ರೆಂಡ್ಸ್‌ ಅಂಗಡಿಗೆ ಭೇಟಿ ನೀಡಬಹುದು. ಟ್ರೆಂಡ್ಸ್‌ ಗ್ರಾಹಕ ಸ್ನೇಹಿಯಾಗಿದ್ದು, ಖರೀದಿಯ ಮೇಲೆ ಅದ್ಭುತ ಉಡುಗೊರೆಗಳು ಹಾಗೂ ಕೊಡುಗೆಗಳನ್ನೂ ಗ್ರಾಹಕರು ಪಡೆಯಬಹುದಾಗಿದೆ.

ಎಲ್ಲೆಲ್ಲಿ ಮಳಿಗೆಗಳು?
ಬೆಂಗಳೂರು, ಬೆಳಗಾವಿ, ದಾವಣಗೆರೆ, ಚೆನ್ನೈ, ಹೈದರಾಬಾದ್, ಗುಂಟೂರು, ನೆಲ್ಲೂರು, ತಿರುಪತಿ, ವಿಜಯವಾಡ, ಪ್ರೊದತ್ತೂರು, ದುರ್ಗಾಪುರ, ಕಾಯಂಕುಲಂ, ಕೊಚ್ಚಿ ಮತ್ತು ವೆಲ್ಲೂರುಗಳಲ್ಲಿ ಮಳಿಗೆಗಳಿವೆ. ‘ಅವಂತ್ರ ಬೈ ಟ್ರೆಂಡ್ಸ್’ 25ರಿಂದ 40 ವರ್ಷ ವಯಸ್ಸಿನ ಭಾರತೀಯ ಮಹಿಳೆಯರಿಗೆ ವಿಶಿಷ್ಟ ರೀತಿಯಲ್ಲಿ ವಿನ್ಯಾಸಗೊಳಿಸಲಾದ ಸೀರೆಗಳ ಸಂಗ್ರಹದ ಕೇಂದ್ರವಾಗಿದೆ. ಯಾರು ಸಂಪ್ರದಾಯ, ಸಂಸ್ಕೃತಿ ಮತ್ತು ಪರಂಪರೆಯನ್ನು ಗೌರವಿಸುತ್ತಾರೋ ಅಂಥವರಿಗಾಗಿಯೇ ಅವಂತ್ರ ಬೈ ಟ್ರೆಂಡ್ಸ್‌ ರೂಪುಗೊಂಡಿದೆ. ಇದನ್ನೂ ಓದಿ: ಹಳೆಯ ಆಭರಣಗಳಿಗೆ ಹೊಸ ಹುರುಪು – ಟ್ರೆಂಡಿಯಾಗಿ ಧರಿಸುವ ಬೆಳ್ಳಿ ಒಡವೆಗಳ ಬಗ್ಗೆ ಇಲ್ಲಿದೆ ಸಿಂಪಲ್ ಟಿಪ್ಸ್

ವಿಶೇಷತೆ ಏನು?
ವೈವಿಧ್ಯದಿಂದ ಕೂಡಿದ ಜವಳಿ ಕರಕುಶಲ ಮತ್ತು ಅತ್ಯುತ್ತಮವಾದ ಸಾಂಪ್ರದಾಯಿಕ-ದಿರಿಸಿನ ಬ್ರ್ಯಾಂಡ್‌ಗಳ ವರ್ಣರಂಜಿತ ಪುಷ್ಪಗುಚ್ಛಕ್ಕೆ ನೆಲೆಯಾಗಿದೆ. ಸೀರೆಗಳು ಅತ್ಯುತ್ತಮವಾದ ಫ್ಯಾಶನ್, ಗುಣಮಟ್ಟವನ್ನು ಹೊಂದಿದ್ದು, ಬೆಲೆಯಲ್ಲೂ ಗ್ರಾಹಕ ಸ್ನೇಹಿಯಾಗಿದೆ. ‘ಅವಂತ್ರ ಬೈ ಟ್ರೆಂಡ್ಸ್’ನಲ್ಲಿ ಮಹಿಳೆಯರಿಗೆ ಸಾಂಪ್ರದಾಯಿಕ ಉಡುಗೆಗಳು ದೊರೆಯುತ್ತವೆ. ದೇಶದ ನಾನಾ ಭೌಗೋಳಿಕ ಭಾಗಗಳಲ್ಲಿ ಧರಿಸುವ ವಿವಿಧ ಹಾಗೂ ವೈಶಿಷ್ಟ್ಯಪೂರ್ಣ ಸೀರೆಗಳು, ಬ್ಲೌಸ್‌ಗಳು, ಕುರ್ತಾಗಳು, ಆಭರಣಗಳು, ಪಾದರಕ್ಷೆಗಳು, ಪರಿಕರಗಳೂ ದೊರೆಯುತ್ತವೆ. ನೀವು ಮಳಿಗೆಗೆ ಪ್ರವೇಶಿಸಿದರೆ ವಿಶಿಷ್ಟ ಬಗೆಯ ಉಡುಗೆ, ತೊಡುಗೆಗಳನ್ನು ನೋಡಬಹುದು. ಅಷ್ಟೇ ಅಲ್ಲ ಅನುಕೂಲಕರ ಇನ್-ಸ್ಟೋರ್ ಟೈಲರಿಂಗ್ ಸೇವೆಗಳನ್ನು ಒಳಗೊಂಡಿರುವ ಪೂರಕ ಉತ್ಪನ್ನ ವಿಭಾಗಗಳೊಂದಿಗೆ ಎಲ್ಲವೂ ಒಂದೇ ಕಡೆ ದೊರೆಯುವಂಥ ತಾಣ ಇದಾಗಿದೆ.

ದೇಶದಲ್ಲಿ ಸೀರೆ ಶಾಪಿಂಗ್ ಮಾಡುವವರಿಗೆ ವಿಶಿಷ್ಟ ಅನುಭವ ನೀಡುವ ಧ್ಯೇಯದೊಂದಿಗೆ ನಿರ್ಮಿಸಲಾದ ಮಳಿಗೆಯು ರಿಲಯನ್ಸ್ ರೀಟೇಲ್ ಫ್ಯಾಷನ್ ಬ್ರ್ಯಾಂಡ್‌ಗಳನ್ನು ಹೊಂದಿದೆ. ಕೈಗೆಟುಕುವ ಬೆಲೆಯಲ್ಲಿ ಉತ್ಕೃಷ್ಟ ಗುಣಮಟ್ಟದ ಉತ್ಪನ್ನಗಳು ಇಲ್ಲಿ ಸಿಗುತ್ತವೆ. ಗ್ರಾಹಕರು ದೇಶಾದ್ಯಂತ ಸಿಗುವ ವಿಶಿಷ್ಟ ಮಾದರಿಯ ಉಡುಗೆ, ತೊಡುಗೆಗಳನ್ನು ಒಂದೇ ಮಳಿಗೆಯಲ್ಲಿ ನೋಡಬಹುದು. ಸೀರೆಗಳು, ಲೆಹೆಂಗಾಗಳು, ಕುರ್ತಾಗಳು, ಆಭರಣಗಳು, ಪಾದರಕ್ಷೆ ಹಾಗೂ ಇತರೆ ಪರಿಕರಗಳು ಸಹ ಸಿಗುತ್ತವೆ. ಇದನ್ನೂ ಓದಿ: ಕ್ಯೂಟ್ ಆಗಿ ಕಾಣಿಸಲು ಬಳಸಿ ಈ ಹೇರ್ ಆ್ಯಕ್ಸಸರೀಸ್

ಅವಂತ್ರ ಬೈ ಟ್ರೆಂಡ್ಸ್‌ ಆಧುನಿಕ ಮಳಿಗೆಯಲ್ಲಿ ಉತ್ತಮ ಗುಣಮಟ್ಟದ ಜೊತೆಗೆ ಗ್ರಾಹಕಸ್ನೇಹಿ ಸೀರೆಗಳು, ಆಭರಣಗಳು ದೊರೆಯುತ್ತವೆ. ಸೀರೆಗಳ ಬೆಲೆಯು 399 ರೂ. ರಿಂದ ಹಿಡಿದು 39,999 ರೂ. ತನಕ ಇದೆ. ದೈನಂದಿನ ಉಡುಗೆ ಮತ್ತು ವಿಶೇಷ ಸಂದರ್ಭಗಳಲ್ಲಿ ಧರಿಸಬಹುದಾದ ಉಡುಪುಗಳು ಸಹ ಲಭ್ಯವಿವೆ. ಸೀರೆ ವಿಭಾಗಗಳಲ್ಲಿ ರೇಷ್ಮೆ ಸೀರೆಗಳು, ಕರಕುಶಲ ಸೀರೆಗಳು, ಕಾಟನ್ ಸೀರೆಗಳು, ಫ್ಯಾನ್ಸಿ ಸೀರೆಗಳು ಸೇರಿದಂತೆ ಅನೇಕ ಬಗೆಯ ಸೀರೆಗಳು ಸಿಗುತ್ತವೆ. ಸೀರೆಯಲ್ಲದ ವಿಭಾಗದಲ್ಲಿ ಆಫರ್ ಬೆಲೆಯಲ್ಲಿ 99 ರೂ. ರಿಂದ ಹಿಡಿದು 1,999 ರೂ. ತನಕ ವಸ್ತುಗಳು ಇವೆ.

Live Tv
[brid partner=56869869 player=32851 video=960834 autoplay=true]